áthokhāmā́datte dyaúrasi pr̥thivyásītyúpastautyevaìnāmetányaháyatyeva yadā́ha dyaúrasi pr̥thivyásī́ti mātaríśvano gharmò 'sīti yajñámevaìtátkaroti yáthā gharmám pravr̥ñjyā́devam právr̥ṇakti viśvádhā asi paraméṇa dhā́mnā dŕ̥ṃhasva mā́ hvāríti dŕ̥ṃhatyevaìnāmetadáśithilāṃ karoti mā́ te yajñápatirhvārṣīdíti yájamāno vaí yajñápatistadyájamānāyaivaìtadáhvalāmā́śāste